Godchild
"Godchild" (Ristilaps), tuntud ka nime all Count Cain (Hakushaku Cain jaapani keeles, eesti keeles Krahv Cain) on Kaori Yuki loodud manga. Count Cain on jagatud kahte suurde osasse. Originaalmanga lõpetati kuni viienda volüümini, mil Kaori Yuki tegi selle manga joonistamisesse pausi, et lõpetada oma teine kuulus mangasari Angel Sanctuary. Kui eelmainitud manga lõpetati jätkas Kaori Yuki Count Caini joonistamist. Ta tegi valmis veel kaheksa volüümi, mis avaldati uue nime all - Godchild. Godchildis teemades segunevad ajaloolisus, õudus ja psühholoogia. Seeriale on kuulsust lisanud selle segane teema, must huumor, tume, siiski nauditav stiil ja täiuslik joonistusstiil. Manga tegevus toimub Victoria-ajastul ja see lahkab muuseas ka inimloomuse mitmekülgsust.